[image: image1.wmf]
[image: image2.wmf]РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Кравеферма и електроцентрала за производство на електрическа енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София

Дата на извършване на проверката: 22.08.2019 г.

Място на извършване на проверката: с. Добри дол, общ. Лом
Проверени компоненти и фактори на околната среда:
· Отпадъци
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закона за управление на отпадъците (ЗУО) и подзаконовата нормативна уредба
· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове, вкл. Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) 
· Наредба за реда и начина за съхранение на опасни химични вещества и смеси
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-254/19.08.2019 г. на директора на РИОСВ – Монтана за извършване на комплексна проверка на място в обект - кравеферма и електроцентрала за производство на електричекса енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София.
На 22.08.2019 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2019 г. и Заповед № РД-254/19.08.2019 г. на директора на РИОСВ – Монтана се извърши проверка на обекта и беше съставен Констативен протокол № КПКД-35/22.08.2019 г.
Проверени са:

· Площадки и склад за съхранение на отпадъци;
· Инсталация за производство на биогаз;
· Склад за съхранение на химикали;

· Документи и данни, свързани със законовите и подзаконови нормативни актове по околна среда.
Констативна част:

Основната дейност на площадката е кравеферма за отглеждане на крави, телета и производство на електрическа енергия в инсталация за производство на електрическа енергия от биогаз, чрез оползотворяване на биоотпадъци -  растителна биомаса и животинска тор. 

1. Фактор „Отпадъци”
Дружеството притежава базсрочно разрешително за дейности по оползотворяване с код R3 на биоотпадъци, издадено по реда на ЗУО от Директора на РИОСВ – Монтана. 

Торовата маса не се съхранява на площадката тя е собствена от кравеферма която е в технологична връзка с нея. Доставя се чрез хидротронспорт от халетата за отглеждане на животни до приемна шахта. Приемната шахта е оборудвана с помпа и миксер, чрез помпата торовата маса се отвежда и директно се подава в биореактора или постъпва в лагуни.  

Биомасата от растителен произход се съхранява на отделно обособени две оградени силажни ями с бетонова основа. Материалите, негодни за консумация или преработка се съхранява в цистерна. На площадката има изградени и два броя водоплътни лагуни в които се съхранява несепарирана фракция (твърда и течна).

След узряване ферментационния продукт се използват за наторяване на собствени обработваеми земеделски земи, не се предават на други юридически и физически лица, земеделски производители. 

Води се отчетност на количествата образувани, предадени и третирани отпадъци в заверени от РИОСВ – Монтана отчетни книги. Отбелязано е през кой календарен месец не са образувани отпадъци, като са записани нулеви количества. 
Представен е  Доклад за основно охарактеризиране на ферментационен продукт, изготвен през 2018 г. В Доклада са представени данни от пробовземане и изпитване на крайния продукт.
2. Фактор „Опасни химични вещества”
 Дружеството е със статут спрямо Регламент (ЕО) 1907/2006 г. - REACH – потребител по веригата на доставки. В електроцентралата за производство на ел. енергия от биомаса от растителни и животински субстанции (инсталация за биогаз) се използват и съхраняват:  разтвор на основа за неутрализация на съдържанието на сероводор в метан, смес за стимулиране на ферментационния процес, смес за измиване на инсталацията и неутрализация на основата. 
Всички ХВС са класифицирани в категория на опасност съгласно Регламент ЕО 1272/2008 CLP – корозивни, етикетирането съответства на ИЛБ, съхраняват се в оригинални фабрични опаковки – IBC контейнери, в обособен склад с ограничен достъп, като се спазват изискванията на условията, посочени в ИЛБ и Наредбата за реда и начина на съхранение на опасни химични вещества и смеси.

Максималното количество метан, което може да се съхранява във всеки един момент на площадката е 580 м3.

За всички ХВС са представени информационни листове за безопасност, изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 453/2010 и Регламент ЕО 2015/830).

При проверката на информацията в ИЛБ и складовете за съхранение на химикали не се констатира наличие на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване, както и вещества от списъка с ограничения включени в Приложение XVII на Регламент REACH.

Заключение:
Операторът е изпълнило всички задължения, които има в съответствие с екологичното законодателство по фактори „Отпадъци” и „Опасни химични вещества”.
От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на опасните химични вещества и смеси.

